JAVNA USTANOVA LOKALNA

RAZVOJNA AGENCIJA POŽEGA

UPRAVNO VIJEĆE

Industrijska ulica 39, 34000 Požega

Broj: 6/2019.-5

Požega, 4. srpnja 2019.

Na temelju članka 8. stavka 1. podstavaka 5. Odluke o osnivanju Javne ustanove Lokalna razvojna agencija Požega (Službene novine Grada Požege, broj: 19/18. i 2/19.), i članka 22. stavka 2. i podstavka 5. Statuta Javne ustanove Lokalna razvojna agencija Požega, broj: 1/2019-5 od 18. travnja 2019. godine, Upravno vijeće Javne ustanove Lokalna razvojna agencija Požega, na svojoj 6. sjednici održanoj, dana 4. srpnja 2019. godine, donosi

P R A V I L N I K

o izmjenama Pravilnika o radu poduzetničkog inkubatora, definiranju načina pružanja inkubacijskih usluga te utvrđivanju kriterija i procedura za odabir korisnika

Poduzetničkog inkubatora Požega

Članak 1.

Ovim Pravilnikom mijenja se Pravilnik o radu poduzetničkog inkubatora, definiranju načina pružanja inkubacijskih usluga te utvrđivanju kriterija i procedura za odabir korisnika Poduzetničkog inkubatora Požega, broj: 2/2019.-5 od 23. travnja 2019. godine (u nastavku teksta: Pravilnik).

Članak 2.

U članku 4. Pravilnika stavak 1. mijenja se i glasi:

„Pravo na korištenje usluga PIP-a imaju sljedeće kategorije korisnika (kriteriji prihvatljivosti):

1. Poduzetnici početnici

Pravne ili fizičke osobe koje su mikro ili malo poduzeće sukladno definiciji malih i srednjih poduzeća na način utvrđen u Prilogu I. Definicije malih i srednjih poduzeća Uredbe 651/2014, a koji su registrirani na području grada Požege ili u Požeško-slavonskoj županiji, te posluju ne duže od 36 mjeseci.

Pod poduzetnikom početnikom u smislu ovog Pravilnika smatraju se i osobe iz prethodnog stavka koje još nisu započele s radom (startup) te osobe koje nisu registrirane, a namjeravaju se registrirati te započeti s radom u roku od 6 mjeseci od početka korištenja usluga inkubacije. “

Članak 3.

U članku 8. Pravilnika stavak 1. i 2. mijenjaju se i glase:

„Poslovni prostor u PIP-u poduzetnicima početnicima može se dati u zakup do maksimalno 5 godina.

Poduzetnici koji razvijaju poduhvat (timovi) poslovne prostore PIP-a mogu koristiti do maksimalno 5 godina.“

Članak 4.

Ovaj Pravilnik stupa na snagu danom donošenja, a objavit će se na oglasnoj ploči Agencije.

PREDSJEDNIK

Goran Šutalo, v.r.